## Carlos Mazón visita Pilar de la Horadada després de les intenses pluges registrades en el municipi

*** El president ha sigut informat per l’alcalde de la localitat, José María Pérez, de l’última hora de la situació que han provocat les inundacions i del dispositiu especial desplegat
* El cap del Consell ha agraït la labor de tots els efectius en la zona i ha sol·licitat “màxima precaució” davant l’episodi de pluges en la Comunitat Valenciana**

**Pilar de la Horadada.**

El president de la Generalitat, Carlos Mazón, ha visitat Pilar de la Horadada, juntament amb la vicepresidenta de la Diputació d’Alacant, Ana Serna, després de les intenses pluges registrades en el municipi, i a on l’alcalde de la localitat, José María Pérez, els ha informat de l’última hora de la situació i del dispositiu especial desplegat.

El cap del Consell ha recorregut algunes de les zones de la població més afectades per les inundacions. Després d’acudir a les instal·lacions de la Policia Local de Pilar de la Horadada, s’ha desplaçat a la zona d’El Mojón, a on el consistori ha col·locat sacs d’arena per a evitar el desbordament del riu i, posteriorment, ha acudit fins al llit del riu sec en la desembocadura de Mil Palmeras per a comprovar l’estat d’este. Finalment ha visitat l’estat del canal del transvasament en la zona de Los Rufines.

El cap del Consell ha agraït la labor de tots els efectius que estan treballant en la zona i ha realçat la ràpida actuació de l’ajuntament de Pilar de la Horadada en la prevenció i evacuació de vora 70 veïns pel risc de desbordament del canal Tajo-Segura, que ja es troben en les seues cases.

Així mateix, el president ha recordat la importància que els llits i barrancs tinguen una neteja i un manteniment adequat, especialment en època de pluges, i ha sol·licitat a la població “màxima precaució” i que es mantinga informada de les condicions climatològiques a través de l’àrea d’Emergències de la Generalitat, així com de la resta de canals oficials, davant l’episodi de pluges que està afectant la Comunitat Valenciana.

Fecha: 11/10/2025